Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A kutatás és a közvetlen üzletszerzés célját szolgáló névés lakcímadatok kezeléséről szóló 1995. évi CXIX. törvény
Paragraph Index: 1011

19. § (2) bekezdés c) pontjában foglalt — a közvetlen üzletszerzés célját szolgáló adatkérésekre meghatározott — korlátokkal állapíthatók meg. A kiválasztás természetesen nem terjedhet ki azon polgárok adataira, akik a KÖNYV-nél éltek adatletiltási jogukkal. A küldeményből a polgár számára egyértelműen tűnjön ki az, hogy a KÖNYV az adatokat nem adta ki, a küldeményt a karitatív szervezet megbízásából továbbítja, a választ pedig a megbízó szervezetnek kell küldeni. Célszerű továbbá felhívni az érintett figyelmét az adatletiltás — a Nytv. 2. § (1) bekezdése, illetve a törvény végrehajtásáról szóló 146/1993. (X. 26.) Korm. rendelet 1—2. §-ai szerinti — lehetőségére. A postázással kapcsolatos költségeket a KÖNYV természetesen érvényesítheti a megbízó szervezettel szemben. A konkrét esetben az adatleválogatás költségeinek esetleges elengedése a KÖNYV illetékességébe tartozik. Budapest, 1997. december 9. Üdvözlettel: Dr. Majtényi László (893/K/1997) * * * [Válaszlevél a lapterjesztő tudomására jutó előfizetői adatok felhasználásával kapcsolatos beadványra] Pető János főtitkár úrnak Magyar Lapkiadók Egyesülete 1034 Budapest, Bécsi út 122—124. Tisztelt Főtitkár úr!

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes